Majušni fosil mušice otkriven oko 500 kilometara od Južnog pola mogao bi pomoći znanstvenicima da utvrde kako je izgledao život u tom dijelu svijeta prije više milijuna godina.
Pronalazak geologa Allana Ashwortha, potanko opisan u ovotjednom broju časopisa Nature, mogao bi otkriti novo poglavlje u razumijevanju biljnog i životinjskog svijeta u davnom Antarktiku te baciti svijetlo na globalne klimatske promjene.
Sve do sada znanstvenici nisu vjerovali da su mušice ove vrste – u koju spadaju i one kućne – bilo kada živjele na Antarktiku. Istražitelji sada kažu da su te mušice možda živjele u tom području tijekom jednog toplog razdoblja prije nekoliko milijuna godina ili su bile dio životinjskog svijeta mega-kontineta koji se kasnije razdvojio.